વિશેષમાં મહાપાલિકાના વિશ્વસનીય સૂત્રોમાંથી જાણવા મળતી વિગતો અનુસાર તાજેતરમાં જ એક સાથે ચાર ઈજનેરોએ ઉત્સવો અને કાર્યક્રમોની વધારાની કામગીરીથી કંટાળીને રાજીનામા ધરી દીધા છે અને તે રાજીનામા હજુ પેન્ડીગ છે, મંજૂર થયા નથી ત્યાં વધુ એક ક્લાસ-1 ઈજનેરે રાજીનામું ધરી દીધું છે. આ ઉપરાંત મહેકમ શાખાના આસિ.મેનેજરપદે કાર્યરત આશુતોષ મારૂએ પણ રાજીનામું આપી દીધું હતું જે મંજૂર થઈ ગયું છે. આમ મહાપાલિકામાં મુળ કામગીરી ઉપરાંત વધારાના ચાર્જ અને લગાતાર ઉત્સવો, કાર્યક્રમો, ઈવેન્ટોની કામગીરીથી કંટાળીને અધિકારીઆે, ઈજનેરો અને કર્મચારીઆે અન્યત્ર નોકરી કરવાનું મન બનાવી રહ્યા છે. અગાઉ રાજીનામા આપેલા અનેક અધિકારીઆે અને ઈજનેરોને અન્ય ખાનગી તેમજ કોર્પોરેટ કંપનીમાં તેમજ સરકારના અન્ય એકમોમાં સારી નોકરી મળી ગઈ હોય વધુ લોકો આ દિશામાં પ્રેરાઈ રહ્યા છે.